एबीसीडी जैन दर्शन के लिए 135 प्रशिक्षणार्थियों ने दी परीक्षा
त्रिवेणी जैन तीर्थ सेक्टर 6 में शुक्रवार को सभी एबीसीडी जैन दर्शन में हिस्सा लेने वाले शिविरार्थियों की परीक्षा ली गई। इसमें 135 प्रशिक्षणार्थियों शामिल हुए। इस मौके पर प्रथम नमिता जैन, द्वितीय शशी बाकलीवाल, तृतीय स्थान पर किरण कारलीवाल रहीं। शकुंतला नाहर को सांत्वना पुरस्कार दिया गया।
इस अवसर पर सभी अव्वल आने वाले प्रशिक्षणार्थियों को मुनि प्रतीक सागर महाराज का आशीर्वाद और पारितोषण जिन वाणी शास्त्र दिया गया। समापन के बाद सुबह 7.30 बजे मुनि श्री का मंगल प्रवेश नेहरू नगर दिगंबर मंदिर के लिए कराया गया। इस दौरान मुनि श्री का आशीर्वाद पाने के लिए सेक्टर-6 से नेहरु नगर के बीच सेक्टर-7, टोल प्लाजा, ओल्ड नेहरु नगर में जैन समाज के सदस्यों ने उनका स्वागत किया। दिगंबर मंदिर में डॉ. जीत प्रकाश, डॉ. डीसी जैन, आरके जैन, रवीश जैन, रविंद्र, नागेन्द्र एमके जैन, मणिक, भरत, चंदादेवी, प्रियंका सुनीता ने मिलकर मुनिश्री की आरती उतारी एवं उनका पाद प्रक्षालन किया। इस दौरान श्रद्धालु उपस्थित रहे।
भीतर के मल को साफ करते हैं संत: पार्श्व नाथ स्वर्ण मंदिर का दर्शन करने के बाद मुनि प्रतीक सागर महाराज ने प्रवचन दिया। उन्होंने कहा कि जस तरह गंगा नदी बाहर के मल को साफ करती है, उसी तरह संत भीतर के मल को धोते हैं। इसलिए मनुष्य को अपने पुरुषार्थ में कोई कमी नहीं करनी चाहिए। सच्ची भावना के मंदिर और संत का दर्शन करना चाहिए। उन्होंने आधे ग्लास में भरे पानी का उदाहरण देते हुए समझाया कि यदि ग्लास को आधा खाली सोचोगे तो आपका मनोबल घटेगा और यदि उसे आधा भरा सोचोगे तो मनोबल में वृद्धि होगी। इसी तरह अपने जीवन में भी मनोबल को कभी हारने नहीं देना चाहिए।
आज शंका समाधान शिविर
4 मार्च को 8.30 बजे दिगंबर जैन मंदिर नेहरु नगर में मंगल प्रवचन होगा। इसके बाद 3 से 5 बजे तक शंका समाधान शिविर का आयोजन किया जाएगा। मंदिर में रोजाना चल रहे प्रवचन और विविध कार्यक्रमों में समाज के लोग बड़ी संख्या में शामिल हो रहे।
दिगंबर जैन मंदिर में मुनिश्री के मंगल प्रवेश पर महिलाओं ने उनकी आरती उतारी।
hin_Deva hin_Deva hin_Deva hin_Deva npi_Deva hin_Deva hin_Deva